TRUE "2024Q1

บริษัท ทรู คอร์ปอเรชั่น จำกัด (มหาชน) (“บริษัท”) เป็นบริษัทมหาชนจำกัดและเป็นบริษัทจดทะเบียนในตลาดหลักทรัพย์แห่งประเทศไทย ซึ่งจัดตั้งขึ้นในประเทศไทย

บริษัทมีที่อยู่ตามที่จดทะเบียนดังนี้

เลขที่ 18 อาคารทรู ทาวเวอร์ ถนนรัชดาภิเษก ห้วยขวาง กรุงเทพมหานคร ประเทศไทย

บริษัทมีสำนักงานสาขาตามที่อยู่ดังนี้

เลขที่ 319 อาคารจตุรัสจามจุรี ชั้น 38 ถนนพญาไท แขวงปทุมวัน เขตปทุมวัน กรุงเทพมหานคร ประเทศไทย

บริษัท ทรู คอร์ปอเรชั่น จำกัด (มหาชน) (“บริษัท”) เป็นบริษัทที่เกิดขึ้นจากการควบบริษัท ระหว่างบริษัท ทรู คอร์ปอเรชั่น จำกัด (มหาชน) (“ทรูก่อนการควบบริษัท”) และบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) (“ดีแทค”) ภายใต้บทบัญญัติของพระราชบัญญัติบริษัทมหาชนจำกัด พ.ศ. 2535 (รวมทั้งที่ได้มีการแก้ไขเพิ่มเติม) (“พ.ร.บ. บริษัทมหาชน”) เมื่อวันที่ 1 มีนาคม พ.ศ. 2566 (“การควบบริษัท”) โดยบริษัทได้รับมาซึ่ง ทรัพย์สิน หนี้สิน สิทธิ หน้าที่ และความรับผิดชอบทั้งหมดของทรูก่อนการควบบริษัทและดีแทคโดยผลของกฎหมาย

การดำเนินธุรกิจหลักของบริษัทและบริษัทย่อย (“กลุ่มกิจการ”) คือ การประกอบธุรกิจด้านโทรคมนาคมและการสื่อสารต่างๆ ซึ่งประกอบไปด้วยการให้บริการโทรศัพท์เคลื่อนที่ บรอดแบนด์อินเตอร์เน็ต WIFI โทรทัศน์ และดิจิทัลแพลตฟอร์ม

ข้อมูลทางการเงินรวมและข้อมูลทางการเงินเฉพาะกิจการระหว่างกาลนี้แสดงในสกุลเงินบาทเว้นแต่ได้ระบุเป็นอย่างอื่น

ข้อมูลทางการเงินระหว่างกาลได้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล และข้อกำหนดเพิ่มเติมอื่นเกี่ยวกับรายงานทางการเงินที่ออกภายใต้พระราชบัญญัติหลักทรัพย์และตลาดหลักทรัพย์

ข้อมูลทางการเงินระหว่างกาลนี้ควรอ่านควบคู่กับงบการเงินของรอบระยะเวลาตั้งแต่วันที่ 1 มีนาคม พ.ศ. 2566 (วันจดทะเบียน
ควบบริษัท) ถึงวันที่ 31 ธันวาคม พ.ศ. 2566

ข้อมูลทางการเงินรวมและข้อมูลทางการเงินเฉพาะกิจการระหว่างกาลฉบับภาษาอังกฤษจัดทำขึ้นจากข้อมูลทางการเงินระหว่างกาลภาษาไทยที่จัดทำตามกฎหมาย ในกรณีที่มีเนื้อความขัดแย้งกันหรือมีการตีความแตกต่างกัน ให้ใช้ข้อมูลทางการเงินระหว่างกาลฉบับภาษาไทยเป็นหลัก

จากที่กล่าวในหมายเหตุข้อ 1 บริษัทเกิดขึ้นจากการควบบริษัทระหว่าง ทรูก่อนการควบบริษัท และดีแทค เมื่อวันที่ 1 มีนาคม พ.ศ. 2566ณ วันควบรวม ข้อมูลทางการเงินรวมแสดงมูลค่ารวมของรายการสินทรัพย์ หนี้สิน ทุน กำไรสะสม และองค์ประกอบอื่นของผู้ถือหุ้นของกลุ่มกิจการทรูก่อนการควบบริษัทตามมูลค่าตามบัญชี และแสดงสินทรัพย์ และหนี้สินของกลุ่มกิจการดีแทคตามมูลค่ายุติธรรม

ในการจัดทำข้อมูลทางการเงินเฉพาะกิจการ แสดงมูลค่ารวมของรายการสินทรัพย์ และหนี้สินของทรูก่อนการควบบริษัทตามมูลค่า
ตามบัญชี และของดีแทคตามมูลค่ายุติธรรม และแสดงส่วนของผู้ถือหุ้นโดยรวมมูลค่าตามบัญชีของทุน ส่วนเกินมูลค่าหุ้น กำไรสะสม และส่วนเกินทุนอื่นของทรูก่อนการควบบริษัทและดีแทค เพื่อให้สอดคล้องกับลักษณะการทำรายการควบรวมบริษัท มูลค่าตามบัญชีของส่วนเกินมูลค่าหุ้น กำไรสะสม และส่วนเกินทุนอื่นของดีแทค ณ วันควบรวม ที่รวมในส่วนของผู้ถือหุ้นบริษัทนั้นได้ปรับปรุงกับส่วนเกินมูลค่าหุ้น

นโยบายการบัญชีที่ใช้ในการจัดทำข้อมูลทางการเงินระหว่างกาลเป็นนโยบายเดียวกันกับนโยบายการบัญชีที่ใช้ในการจัดทำงบการเงินสำหรับรอบระยะเวลาบัญชีตั้งแต่วันที่ 1 มีนาคม พ.ศ. 2566 (วันจดทะเบียนควบบริษัท) ถึงวันที่ 31 ธันวาคม พ.ศ. 2566 ยกเว้นเรื่องการนำมาตรฐานการรายงานทางการเงินฉบับใหม่และฉบับปรับปรุงมาถือปฏิบัติดังที่กล่าวในหมายเหตุข้อ 4

## 4.1 	มาตรฐานการรายงานทางการเงินฉบับปรับปรุงที่มีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 
1 มกราคม พ.ศ. 2567 ที่เกี่ยวข้องต่อกลุ่มกิจการ

การปรับปรุงมาตรฐานการบัญชีฉบับที่ 1 เรื่อง การนำเสนองบการเงิน ได้แก้ไขข้อกำหนดของการเปิดเผยจาก “การเปิดเผยนโยบายการบัญชีที่มีนัยสำคัญ” เป็น “การเปิดเผยข้อมูลนโยบายการบัญชีที่มีสาระสำคัญ” ทั้งนี้ การแก้ไขเพิ่มเติมได้มีการให้แนวทางการพิจารณาว่านโยบายบัญชีเป็นนโยบายบัญชีที่มีสาระสำคัญ ดังนั้นกลุ่มกิจการ
จึงไม่จำเป็นต้องเปิดเผยข้อมูลนโยบายการบัญชีที่ไม่มีสาระสำคัญ หากกลุ่มกิจการเปิดเผยข้อมูลดังกล่าวจะต้อง
ไม่บดบังข้อมูลนโยบายการบัญชีที่มีสาระสำคัญ

การปรับปรุงมาตรฐานการบัญชีฉบับที่ 8 เรื่อง นโยบายการบัญชี การเปลี่ยนแปลงประมาณการทางบัญชีและข้อผิดพลาด ได้แก้ไขคำนิยามของประมาณการทางบัญชีเพื่อช่วยให้กลุ่มกิจการจำแนกความแตกต่างของ “การเปลี่ยนแปลงประมาณการทางบัญชี” จาก “การเปลี่ยนแปลงนโยบายการบัญชี” การจำแนกความแตกต่างนั้นมีความสำคัญ เนื่องจากการเปลี่ยนแปลงประมาณการทางบัญชีรับรู้ผลกระทบโดยวิธีเปลี่ยนทันทีเป็นต้นไป ซึ่งถือปฏิบัติกับรายการ เหตุการณ์อื่นและสถานการณ์ที่เกิดขึ้นนับตั้งแต่วันที่มีการเปลี่ยนแปลงเป็นต้นไป ในขณะที่การเปลี่ยนแปลงนโยบายการบัญชีรับรู้ผลกระทบโดยการนำนโยบายการบัญชีใหม่มาถือปฏิบัติย้อนหลังไปที่รายการและเหตุการณ์ในอดีตรวมถึงปัจจุบัน โดยถือเสมือนว่าได้มีการนำนโยบายการบัญชีใหม่มาถือปฏิบัติโดยตลอด

การปรับปรุงมาตรฐานการบัญชีฉบับที่ 12 เรื่อง ภาษีเงินได้

กำหนดให้กิจการรับรู้ภาษีเงินได้รอตัดบัญชีที่เกี่ยวข้องกับสินทรัพย์และหนี้สินที่เกิดขึ้นจากรายการเดียว 
ซึ่ง ณ การรับรู้เมื่อเริ่มแรกก่อให้เกิดของผลแตกต่างชั่วคราวที่ต้องเสียภาษีและผลแตกต่างชั่วคราวที่ใช้หักภาษี
ที่มูลค่าเท่ากัน ตัวอย่างของรายการ เช่น สัญญาเช่า และภาระผูกพันจากการรื้อถอน

การปรับปรุงดังกล่าวถือปฏิบัติกับรายการที่เกิดขึ้นในหรือหลังวันเริ่มต้นของรอบระยะเวลาเปรียบเทียบแรกสุดที่นำเสนอ นอกจากนี้กลุ่มกิจการต้องรับรู้สินทรัพย์ภาษีเงินได้รอการตัดบัญชี (โดยรับรู้เท่ากับจำนวนที่เป็นไปได้ค่อนข้างแน่ที่จะได้ใช้ประโยชน์) และหนี้สินภาษีเงินได้รอการตัดบัญชี ณ วันเริ่มต้นของรอบระยะเวลาเปรียบเทียบแรกสุดที่นำเสนอสำหรับผลต่างชั่วคราวที่ใช้หักภาษีและที่ต้องเสียภาษีทั้งหมดที่เกี่ยวข้องกับ

สินทรัพย์สิทธิการใช้ และหนี้สินตามสัญญาเช่า และ

หนี้สินจากการรื้อถอน หนี้สินจากการบูรณะ และหนี้สินที่มีลักษณะคล้ายคลึงกัน และจำนวนเงินที่รับรู้เป็นส่วนหนึ่งของราคาทุนของสินทรัพย์ที่เกี่ยวข้อง

ผลกระทบสะสมของการปรับปรุงนี้ให้รับรู้ในกำไรสะสมยกมาหรือองค์ประกอบอื่นของส่วนของเจ้าของ ตามความเหมาะสม

กำหนดให้กิจการนำภาษีเงินได้ที่เกิดขึ้นจากกฎหมายภาษีอากรที่มีผลบังคับใช้อยู่หรือจะมีผลบังคับใช้อย่างแน่นอนเกี่ยวกับกฎการคำนวณภาษีเงินได้เสาหลักที่สอง (Pillar Two model rule) ที่เผยแพร่โดยองค์การเพื่อความร่วมมือทางเศรษฐกิจและการพัฒนา (OECD) ซึ่งเป็นองค์กรระหว่างประเทศนั้นมาถือปฏิบัติ

ในเดือนธันวาคม พ.ศ. 2564 OECD ได้ออกกฎการคำนวณภาษีเงินได้เสาหลักที่สอง (Pillar Two model rule) 
ซึ่งใช้กฎ Global anti-Base Erosion Proposal (GloBE) เพื่อปฏิรูปภาษีนิติบุคคลระหว่างประเทศ กิจการขนาดใหญ่ภายในขอบเขตของกฎดังกล่าวจะต้องคำนวณอัตราภาษีที่แท้จริงตามกฎ GloBE ของแต่ละประเทศที่กลุ่มกิจการนั้นดำเนินงาน โดยกิจการขนาดใหญ่ภายในขอบเขตจะต้องรับผิดชอบในการจ่ายภาษีเพิ่มเติม (Top-up tax) สำหรับส่วนต่างระหว่างอัตราภาษีดังกล่าวและอัตราภาษีที่แท้จริงขั้นต่ำร้อยละ15

ในเดือนธันวาคม พ.ศ. 2566 การปรับปรุงมาตรฐานการบัญชีฉบับที่ 12 เรื่อง ภาษีเงินได้ ได้ให้ข้อยกเว้นเป็นการชั่วคราวจากข้อกำหนดการรับรู้รายการและเปิดเผยข้อมูล เกี่ยวกับสินทรัพย์และหนี้สินภาษีเงินได้รอการตัดบัญชี
ที่เกิดจากภาษีเงินได้เสาหลักที่สอง (Pillar Two) ที่มีผลบังคับใช้อยู่หรือที่จะมีผลบังคับใช้อย่างแน่นอนในการนำกฎการคำนวณภาษีเงินได้เสาหลักที่สอง (Pillar Two model rule) มาถือปฏิบัติ รวมถึงกฎหมายภาษีอากรที่ให้มีการจัดเก็บภาษีอากรเพิ่มเติมขั้นต่ำภายในประเทศ (domestic minimum top-up taxes) ตามเกณฑ์ดังกล่าว นอกจากนี้ การปรับปรุงยังกำหนดให้เปิดเผยดังนี้

เปิดเผยข้อเท็จจริงว่ากลุ่มกิจการได้ถือปฏิบัติตามข้อยกเว้นในการรับรู้และการเปิดเผยข้อมูลเกี่ยวกับสินทรัพย์และหนี้สินภาษีเงินได้รอการตัดบัญชีที่เกี่ยวข้องกับภาษีเงินได้เสาหลักที่สอง

เปิดเผยค่าใช้จ่ายภาษีเงินได้ของรอบระยะเวลาปัจจุบันที่เกี่ยวข้องกับภาษีเงินได้เสาหลักที่สอง (ถ้ามี) และ

ในรอบระยะเวลาที่นิติบัญญัติเสาหลักที่สอง (Pillar Two legislation) ที่มีผลบังคับใช้อยู่หรือที่จะมีผลบังคับใช้อย่างแน่นอน แต่ยังไม่มีผลบังคับใช้ในปัจจุบัน กิจการต้องเปิดเผยข้อมูลที่ทราบหรือข้อมูลที่ประมาณได้อย่างสมเหตุสมผลที่จะช่วยให้ผู้ใช้งบการเงินเข้าใจฐานะเปิดของกิจการต่อภาษีเงินได้เสาหลักที่สองที่เกิดขึ้นจาก
นิติบัญญัติดังกล่าว ถ้ายังไม่ทราบข้อมูลหรือยังประมาณไม่ได้อย่างสมเหตุสมผล กิจการต้องเปิดเผยข้อความเกี่ยวกับผลกระทบนั้นและเปิดเผยข้อมูลเกี่ยวกับความคืบหน้าของกิจการในการประเมินฐานะเปิดดังกล่าวแทน

กลุ่มกิจการประเมินว่ามาตรฐานการรายงานทางการเงินฉบับปรับปรุงดังกล่าวไม่มีผลกระทบที่มีนัยสำคัญต่อกลุ่มกิจการ

## 4.2 	มาตรฐานการรายงานทางการเงินฉบับใหม่ที่มีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 
1 มกราคม พ.ศ. 2568

มาตรฐานการรายงานทางการเงินฉบับที่ 17 เรื่อง สัญญาประกันภัยฉบับปรับปรุงนี้ไม่ได้บังคับใช้สำหรับรอบระยะรายงานปัจจุบันและกลุ่มกิจการไม่ได้นำมาถือปฏิบัติก่อนวันบังคับใช้

การประมาณการมูลค่ายุติธรรม

ตารางต่อไปนี้แสดงถึงเครื่องมือทางการเงินที่วัดมูลค่าด้วยมูลค่ายุติธรรมจำแนกตามวิธีการประมาณมูลค่า ความแตกต่างของระดับข้อมูลสามารถแสดงได้ดังนี้

ข้อมูลระดับที่ 2	ข้อมูลอื่นนอกเหนือจากราคาเสนอซื้อขายซึ่งรวมอยู่ในระดับที่ 1 ที่สามารถสังเกตได้โดยตรง (ได้แก่ ข้อมูลราคาตลาด) หรือโดยอ้อม (ได้แก่ ข้อมูลที่คำนวณมาจากราคาตลาด) สำหรับสินทรัพย์นั้นหรือหนี้สินนั้น

ข้อมูลระดับที่ 3	ข้อมูลสำหรับสินทรัพย์หรือหนี้สินซึ่งไม่ได้อ้างอิงจากข้อมูลที่สามารถสังเกตได้จากตลาด (ข้อมูลที่ไม่สามารถสังเกตได้)

ตารางต่อไปนี้แสดงถึงสินทรัพย์ทางการเงินและหนี้สินทางการเงินของกลุ่มกิจการที่วัดมูลค่าด้วยมูลค่ายุติธรรม

5.1	เทคนิคการประเมินมูลค่าสำหรับการวัดมูลค่ายุติธรรมระดับที่ 2

เงินลงทุนในตราสารทุนซึ่งมูลค่ายุติธรรมอยู่ในระดับที่ 2 วัดมูลค่ายุติธรรมโดยใช้วิธีคิดมูลค่าสินทรัพย์สุทธิ (“NAV”) ณ วันสิ้นรอบระยะเวลาซึ่งเป็นข้อมูลที่เผยแพร่ในตลาดตราสารหนี้แห่งประเทศไทย คำนวณโดยผู้จัดการกองทุนผู้ออกตราสารนั้น

อนุพันธ์ทางการเงินที่อยู่ในระดับที่ 2 วัดมูลค่ายุติธรรมของหลักทรัพย์โดยการใช้ข้อมูลที่สามารถสังเกตได้จากตลาด เช่น
อัตราแลกเปลี่ยนเงินตราต่างประเทศที่ประกาศไว้ในแหล่งข้อมูลที่ประชาชนทั่วไปสามารถเข้าถึงได้ ณ วันทำการสุดท้ายของวันที่ในงบฐานะการเงิน

มูลค่ายุติธรรมสุทธิของสัญญาซื้อขายเงินตราต่างประเทศล่วงหน้าอยู่ในระดับที่ 2 คำนวณโดยใช้วิธีคิดมูลค่าปัจจุบันสุทธิ 
(Net present value) ของประมาณการจำนวนเงินที่ธนาคารคาดว่าจะต้องได้รับหรือจะต้องจ่ายเมื่อสิ้นสุดสัญญา ณ วันที่ใน
งบฐานะการเงิน

5.2	เทคนิคการประเมินมูลค่าสำหรับการวัดมูลค่ายุติธรรมระดับที่ 3

เงินลงทุนในบริษัทอื่นซึ่งมูลค่ายุติธรรมอยู่ในระดับที่ 3 วัดมูลค่ายุติธรรมโดยใช้วิธีวิเคราะห์ข้อมูลของบริษัทอื่นเทียบเคียงและวิธีวิเคราะห์กระแสเงินสดคิดลด

การเปลี่ยนแปลงของเครื่องมือทางการเงินระดับ 3 สำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2567 มีดังนี้

ตารางต่อไปนี้แสดง สรุปข้อมูลเชิงปริมาณของข้อมูลที่ไม่สามารถสังเกตได้ที่มีสาระสำคัญที่ใช้ในการจัดมูลค่ายุติธรรมที่เป็นข้อมูลระดับ 3

ตารางต่อไปนี้แสดง ความสัมพันธ์ของข้อมูลที่ไม่สามารถสังเกตได้ที่มีสาระสำคัญกับมูลค่ายุติธรรม

ขั้นตอนการประเมินมูลค่ายุติธรรม

การประชุมระหว่างคณะทำงานเกี่ยวกับการประเมินมูลค่ายุติธรรมเกี่ยวกับกระบวนการประเมินและผลลัพธ์จะจัดขึ้นทุกไตรมาส

ข้อมูลที่ไม่สามารถสังเกตได้ที่มีสาระสำคัญของลำดับชั้นของมูลค่ายุติธรรมที่ 3 คืออัตราคิดลดที่ปรับด้วยความเสี่ยง ประมาณโดยอ้างอิงจากต้นทุนทางการเงินถัวเฉลี่ยของเงินทุน (Weighted average cost of capital) ของบริษัทจดทะเบียนในตลาดหลักทรัพย์ ซึ่งกลุ่มกิจการพิจารณาแล้วเห็นว่ามีสถานะทางการเงินที่เทียบเคียงได้กับคู่สัญญาที่เป็นผู้ออกตราสารหนี้

คณะผู้บริหารเป็นผู้มีอำนาจตัดสินใจสูงสุดด้านการดำเนินงาน คณะผู้บริหารได้พิจารณาส่วนงานดำเนินงานโดยใช้ข้อมูลภายในกลุ่มกิจการที่ผู้บริหารใช้ในการประเมินผลการปฏิบัติงานเป็นรายไตรมาส ข้อมูลทางการเงินจำแนกตามส่วนงานของกลุ่มกิจการประกอบด้วย

โทรศัพท์เคลื่อนที่

โทรทัศน์แบบบอกรับสมาชิก

บรอดแบนด์อินเทอร์เน็ตและอื่น ๆ

คณะผู้บริหารพิจารณาว่ากลุ่มกิจการดำเนินธุรกิจเฉพาะในประเทศไทยเป็นส่วนใหญ่ ดังนั้นฝ่ายบริหารจึงพิจารณาว่ากลุ่มกิจการ
มีส่วนงานทางภูมิศาสตร์เพียงส่วนงานเดียว ผลการปฏิบัติงานจะถูกประเมินจากกำไร(ขาดทุน)ก่อนภาษี ซึ่งเป็นข้อมูลที่เหมาะสมกว่าและสามารถเปรียบเทียบผลการปฏิบัติงานกับกิจการอื่นในกลุ่มอุตสาหกรรมที่เกี่ยวข้อง

ข้อมูลทางการเงินจำแนกตามส่วนงานรวม

วันที่ 31 มีนาคม พ.ศ. 2567 และวันที่ 31 ธันวาคม พ.ศ. 2566 ลูกหนี้การค้าซึ่งแสดงรวมในรายการลูกหนี้การค้าและลูกหนี้หมุนเวียนอื่นในงบฐานะการเงินสามารถวิเคราะห์ตามอายุหนี้ที่ค้างชำระได้ดังนี้

9.1	การเปลี่ยนแปลงของเงินลงทุนในบริษัทย่อย

เงินลงทุนภายใต้บริษัท

ไม่มีการเปลี่ยนแปลงของเงินลงทุนในบริษัทย่อยสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2567

เงินลงทุนภายใต้บริษัทย่อยของกลุ่มกิจการ

เมื่อวันที่ 5 มกราคม พ.ศ. 2567 บริษัทย่อยแห่งหนึ่งลงทุนเพิ่มใน True Digital Joint Stock Company (“TD Vietnam”) 
ซึ่งเป็นบริษัทย่อยของกลุ่มกิจการ เป็นจำนวนเงิน 46.24 ล้านบาท ทำให้ส่วนได้เสียของกลุ่มกิจการเปลี่ยนแปลงจากร้อยละ 99.89 เป็นร้อยละ 99.92 โดยเงินลงทุนดังกล่าวยังคงจัดประเภทเป็นเงินลงทุนในบริษัทย่อย

9.2	การเปลี่ยนแปลงของเงินลงทุนในบริษัทร่วมและส่วนได้เสียในการร่วมค้า

การเปลี่ยนแปลงของเงินลงทุนในบริษัทร่วมและส่วนได้เสียในการร่วมค้าสำหรับรอบระยะเวลาสามเดือนสิ้นสุดวันที่ 31 มีนาคม 
พ.ศ. 2567 มีดังนี้

จำนวนที่รับรู้ในงบกำไรขาดทุนเบ็ดเสร็จแสดงได้ดังนี้

การเปลี่ยนแปลงของที่ดิน อาคาร และอุปกรณ์สำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2567 มีดังนี้

รายการที่เกิดขึ้นที่สำคัญ

กลุ่มกิจการลงทุนในอุปกรณ์โครงข่ายเป็นจำนวนเงิน 2,646.22 ล้านบาท เพื่อใช้รองรับในการขยายธุรกิจ

ในระหว่างรอบระยะเวลาสามเดือนสิ้นสุดวันที่ 31 มีนาคม พ.ศ. 2567 กลุ่มกิจการได้เลิกใช้สินทรัพย์บางส่วนเนื่องจากมีการพิจารณา
ในด้านเทคโนโลยี และด้านการสอดคล้องกับแผนธุรกิจของกลุ่มกิจการ กลุ่มกิจการได้รับรู้ขาดทุนจากการเลิกใช้สินทรัพย์ และขาดทุนจากการยกเลิกสัญญาเช่าที่เกี่ยวข้อง รวมจำนวน 1,706.97 ล้านบาทเป็นค่าใช้จ่ายอื่นในงบกำไรขาดทุนเบ็ดเสร็จรวม

ภาระผูกพันรายจ่ายฝ่ายทุน

วันที่ 31 มีนาคม พ.ศ. 2567 และวันที่ 31 ธันวาคม พ.ศ. 2566 ภาระผูกพันรายจ่ายฝ่ายทุน ซึ่งยังไม่ได้รับรู้ในข้อมูลทางการเงินมีดังนี้

การเปลี่ยนแปลงของสินทรัพย์สิทธิการใช้สำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2567 มีดังนี้

การเปลี่ยนแปลงของสินทรัพย์ไม่มีตัวตนสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2567 มีดังนี้

วันที่ 31 มีนาคม พ.ศ. 2567 ค่าใช้จ่ายค้างจ่ายได้รวมค่าใบอนุญาตที่จะถึงกำหนดชำระภายในหนึ่งปี จำนวน 16,742.65 ล้านบาท (พ.ศ. 2566 : 15,021.59 ล้านบาท) (หมายเหตุข้อ 16)

เงินกู้ยืมของกลุ่มกิจการเป็นเงินกู้ยืมในสกุลเงินบาทและสกุลเงินดอลลาร์สหรัฐ ภายใต้เงื่อนไขของวงเงินกู้ยืมจากสถาบันการเงิน
บริษัทต้องดำรงสัดส่วนทางการเงินตามเงื่อนไขที่ระบุไว้ในสัญญา โดยวันที่ 31 มีนาคม พ.ศ. 2567 บริษัทสามารถดำรงสัดส่วนทางการเงินดังกล่าวได้

การเปลี่ยนแปลงของเงินกู้ยืมสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2567 มีดังนี้

ในระหว่างรอบระยะเวลาสามเดือนสิ้นสุดวันที่ 31 มีนาคม พ.ศ. 2567 บริษัทได้เข้าทำสัญญาสินเชื่อเงินกู้ยืมเงินจากสถาบันการเงิน
ในสกุลเงินบาทจำนวน 7,000.00 ล้านบาท เงินกู้ยืมดังกล่าวมีอัตราดอกเบี้ยร้อยละ MLR ลบอัตราคงที่ต่อปี เงินกู้ยืมดังกล่าวมีกำหนดชำระภายในวันที่ 28 ธันวาคม พ.ศ. 2568

การเปลี่ยนแปลงของหนี้สินตามสัญญาเช่าสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2567 มีดังนี้

รายละเอียดหนี้สินภายใต้สัญญาและใบอนุญาตให้ดำเนินการมีดังต่อไปนี้

การเปลี่ยนแปลงของหนี้สินภายใต้สัญญาและใบอนุญาตให้ดำเนินการสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2567 มีดังนี้

ค่าใช้จ่ายภาษีเงินได้ระหว่างกาลรับรู้ด้วยประมาณการของฝ่ายบริหารโดยใช้อัตราภาษีเดียวกันกับที่ใช้อัตราของกำไรรวมทั้งปีที่คาดว่า
จะเกิดขึ้น โดยประมาณการอัตราภาษีเงินได้ถัวเฉลี่ยสำหรับปีที่ใช้สำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2567สำหรับข้อมูลทางการเงินรวมคืออัตราร้อยละ (9.89) (สำหรับรอบระยะเวลาตั้งแต่วันที่ 1 มีนาคม พ.ศ. 2566 (วันจดทะเบียนควบบริษัท) ถึงวันที่ 31 มีนาคม พ.ศ. 2566 : ร้อยละ 36.12) เกิดจากลูกหนี้อนุพันธ์ทางการเงิน และอัตราร้อยละ (1.54) (สำหรับรอบระยะเวลาตั้งแต่วันที่ 1 มีนาคม พ.ศ. 2566 (วันจดทะเบียนควบบริษัท) ถึงวันที่ 31 มีนาคม พ.ศ. 2566 : ร้อยละ 13.13) สำหรับข้อมูลทางการเงินเฉพาะกิจการ ซึ่งเกิดจากลูกหนี้อนุพันธ์ทางการเงิน

19.1	สัญญา

19.1.1	3G HSPA

เมื่อวันที่ 27 มกราคม พ.ศ. 2554 BFKT ซึ่งเป็นบริษัทย่อยของกลุ่มกิจการได้ทำสัญญา กับ กสท. ในการเช่าเครื่องและอุปกรณ์วิทยุคมนาคมระบบ HSPA โดยมีอายุสัญญา 14.5 ปี ภายใต้สัญญาเช่าอุปกรณ์ระบบ HSPA BFKT มีภาระต้องจัดหา ติดตั้ง บริหารจัดการและบำรุงรักษาอุปกรณ์ตามที่จำเป็นต่อการให้บริการภายใต้เทคโนโลยี HSPA โดยให้เป็นไปตามความจุที่ได้ระบุไว้ในสัญญาและสัญญาแก้ไขเพิ่มเติม เป็นระยะเวลา 14.5 ปี และเพื่อเป็นการตอบแทน BFKT มีสิทธิได้รับรายได้จากการให้บริการดังกล่าวตามที่ได้ระบุไว้ในสัญญา

เมื่อวันที่ 27 มกราคม พ.ศ. 2554 RMV บริษัทย่อยของกลุ่มกิจการได้ทำสัญญากับ กสท. (“สัญญา”) ภายใต้เงื่อนไขในสัญญา RMV ต้องให้บริการโทรศัพท์เคลื่อนที่ภายใต้เทคโนโลยี HSPA ซึ่งได้รับขายส่งมาจาก กสท. เป็นระยะเวลา 14.5 ปี เมื่อวันที่ 16 ธันวาคม พ.ศ. 2558 RMV ได้รับการต่ออายุใบอนุญาตประกอบกิจการให้บริการขายต่อบริการโทรศัพท์เคลื่อนที่และบริการอินเตอร์เน็ตแบบที่หนึ่งจาก กสทช. RMV มีสิทธิและหน้าที่ตามกฎหมายว่าด้วยการประกอบกิจการโทรคมนาคม พ.ศ. 2544 และเงื่อนไขตามที่ระบุไว้ในใบอนุญาต ใบอนุญาตมีกำหนดสิ้นสุดวันที่ 15 ธันวาคม 
พ.ศ. 2563 ในวันที่ 1 กันยายน พ.ศ. 2562 RMV เข้าทำสัญญาโอนธุรกิจทั้งหมดให้แก่ TUC ดังนั้น TUC มีสิทธิและหน้าที่ตามกฎหมายภายใต้สัญญาดังกล่าว

ต่อมาได้มีความเห็นที่ต่างกันระหว่างกลุ่มกิจการและ กสท. ในหลายประเด็นที่เกี่ยวกับการตีความสัญญาและ
ในรายละเอียดของการคำนวณรายได้และค่าใช้จ่ายต่างๆ ที่เกี่ยวข้อง อย่างไรก็ดี ตั้งแต่ปี พ.ศ. 2558 กลุ่มกิจการและ กสท. ได้บรรลุข้อตกลงในการรับและจ่ายชำระหนี้บางส่วนสำหรับรายได้ค่าเช่าและค่าบริการของ BFKT และต้นทุนการดำเนินงานของ TUC และได้บรรลุข้อตกลงในหลายประเด็นโดยมีวัตถุประสงค์ในการยุติข้อพิพาทที่มีต่อกันและรวมถึงยอดเงินคงค้างที่ยังไม่ได้ชำระระหว่างกัน

นอกจากนี้ในวันที่ 4 พฤศจิกายน พ.ศ. 2565 กลุ่มกิจการและ NT ได้บรรลุข้อตกลงในการแก้ไขเพิ่มเติมสัญญาบริการ  ขายส่งบริการบนโครงข่ายโทรศัพท์เคลื่อนที่ในระบบ HSPA และสัญญาเช่าเครื่องและอุปกรณ์วิทยุคมนาคมเพื่อให้บริการโทรศัพท์เคลื่อนที่ในระบบ HSPA เพื่อให้สะท้อนต่อความจุโครงข่ายที่ใช้งานจริง ทั้งนี้ให้มีผลตั้งแต่วันที่ 15 มีนาคม 
พ.ศ. 2565

สำหรับประเด็นที่ยังเหลือและยอดคงค้างที่ยังตกลงกันไม่ได้ ทั้งสองฝ่ายจะทำการหารือเพื่อให้ได้ข้อสรุปต่อไป ผู้บริหารเชื่อว่าผลสรุปจะไม่มีผลกระทบอย่างมีสาระสำคัญต่อกลุ่มกิจการ

ภายใต้สัญญาต่างๆ ข้างต้น กลุ่มกิจการมีภาระผูกพันกับธนาคารในประเทศบางแห่งจากการออกหนังสือค้ำประกันให้แก่ NT เป็นจำนวนเงิน 200.00 ล้านบาท

19.1.2	ค่าเชื่อมต่อโครงข่ายโทรคมนาคม (Interconnection charge)

ในเดือนธันวาคม พ.ศ. 2556 กสทช. ได้ออกประกาศ กสทช. เรื่อง การใช้และเชื่อมต่อโครงข่ายโทรคมนาคม พ.ศ. 2556 (“ประกาศ กสทช. ว่าด้วยการใช้และเชื่อมต่อโครงข่าย พ.ศ. 2556”) มาแทนที่ประกาศ กทช. ว่าด้วยการใช้และเชื่อมต่อโครงข่ายโทรคมนาคม พ.ศ. 2549 โดยประกาศ กสทช. ว่าด้วยการใช้และเชื่อมต่อโครงข่าย พ.ศ. 2556 ยังคงกำหนดให้ผู้รับใบอนุญาตที่มีโครงข่ายโทรคมนาคมมีหน้าที่ให้ผู้รับใบอนุญาตรายอื่นเชื่อมต่อโครงข่ายโทรคมนาคมของตนกับผู้รับใบอนุญาตรายอื่นอยู่เช่นเดิม อย่างไรก็ตาม เนื่องจากสิทธิในการประกอบกิจการโทรคมนาคมของบริษัท บนคลื่นความถี่ตามสัญญาสัมปทานของบริษัทได้สิ้นสุดลงแล้วเมื่อวันที่ 15 กันยายน พ.ศ. 2561 บริษัทได้ดำเนินการส่งหนังสือแจ้งต่อ คู่สัญญาการเชื่อมต่อโครงข่ายโทรคมนาคมกับบริษัทให้ทราบถึงการสิ้นสุดลงของสัญญาสัมปทาน และบอกเลิกสัญญาการเชื่อมต่อโครงข่ายโทรคมนาคมดังกล่าวแล้ว

ทั้งนี้ตามสัญญาสัมปทานของบริษัทที่ได้สิ้นสุดลงเมื่อวันที่ 15 กันยายน พ.ศ. 2561 นั้น บริษัทต้องจ่ายเงินผลประโยชน์ตอบแทนให้แก่ กสท. เป็นรายปีซึ่งคิดจากร้อยละของรายได้จากการให้บริการตามสัญญา และต้องไม่ต่ำกว่าผลประโยชน์ตอบแทนขั้นต่ำในแต่ละปี อย่างไรก็ตาม การเข้าทำสัญญาการเชื่อมต่อโครงข่ายโทรคมนาคม ทำให้การคำนวณผลประโยชน์ตอบแทนภายหลังการเข้าทำสัญญาการเชื่อมต่อโครงข่ายยังไม่มีความชัดเจน บริษัทจึงคำนวณผลประโยชน์ตอบแทน ที่ต้องจ่ายให้แก่ กสท. ตั้งแต่ปีสัมปทานที่ 17 เป็นต้นไปจากรายได้ที่ไม่รวมค่าเชื่อมต่อโครงข่าย จนกว่าจะได้ข้อสรุปที่ชัดเจนในเรื่องนี้ อย่างไรก็ดี กสท. ได้โต้แย้งวิธีการคำนวณผลประโยชน์ตอบแทนในกรณีดังกล่าวของบริษัท โดยได้ยื่นคำเสนอข้อพิพาทเรียกร้องให้บริษัทชำระผลประโยชน์ตอบแทนเพิ่มเติมจากรายได้ค่าเชื่อมต่อโครงข่ายโทรคมนาคม

19.2	คดีฟ้องร้องและข้อพิพาทยื่นต่ออนุญาโตตุลาการ

ในระหว่างรอบระยะเวลาสามเดือนสิ้นสุดวันที่ 31 มีนาคม พ.ศ. 2567 คดีฟ้องร้องและข้อพิพาทตามที่อธิบายไว้ในหมายเหตุข้อ 42 ในงบการเงินสำหรับรอบระยะเวลาตั้งแต่วันที่ 1 มีนาคม พ.ศ. 2566 (วันจดทะเบียนควบบริษัท) ถึงวันที่ 31 ธันวาคม 
พ.ศ. 2566 ยังไม่มีความคืบหน้านอกเหนือจากเหตุการณ์ต่อไปนี้

คดีฟ้องร้องและข้อพิพาทของบริษัท

ข้อพิพาทเกี่ยวกับสัญญาข้อ 38 ของสัญญาร่วมการงาน เมื่อวันที่ 14 ธันวาคม พ.ศ. 2566 ศาลปกครองสูงสุดมีคำสั่ง
ยกคำอุทธรณ์ของบริษัทสำหรับคดีที่บริษัทได้ยื่นคำเสนอข้อพิพาทไปเมื่อวันที่ 15 พฤษภาคม พ.ศ. 2549 ทำให้คดีดังกล่าวถึงที่สุด สำหรับคดีที่บริษัทยื่นคำเสนอข้อพิพาทเมื่อวันที่ 8 พฤศจิกายน พ.ศ. 2549 ปัจจุบันคำอุทธรณ์ของบริษัทในคดีดังกล่าว
ยังอยู่ระหว่างการพิจารณาของศาลปกครองสูงสุด

ข้อพิพาทเกี่ยวกับการคิดผลประโยชน์ตอบแทนเพิ่มเติมจากรายได้ค่าเชื่อมต่อโครงข่ายโทรคมนาคมหลังประกาศ กทช. 
ว่าด้วยการใช้และเชื่อมต่อโครงข่ายโทรคมนาคมมีผลบังคับใช้ สำหรับปีดำเนินการที่ 21-27 โดยหลังจากบริษัทได้ยื่นคำร้องขอเพิกถอนคำชี้ขาดของอนุญาโตตุลาการต่อศาลปกครองกลาง เมื่อวันที่ 26 มกราคม พ.ศ. 2567 NT ได้ยื่นคำร้องขอเพิกถอนคำชี้ขาดของอนุญาโตตุลาการเช่นกัน โดยต่อมาเมื่อวันที่ 27 กุมภาพันธ์ พ.ศ. 2567 บริษัทได้รับคำสั่งศาลปกครองกลางให้รวมสำนวนทั้ง 2 คดี และให้จัดทำคำให้การ ขณะนี้บริษัทอยู่ระหว่างจัดทำคำให้การ ปัจจุบันคดีอยู่ระหว่างการพิจารณาของศาลปกครองกลาง

ข้อพิพาทกรณีการรวมธุรกิจ

สำหรับคดีที่ศาลปกครองกลางมีคำสั่งอนุญาตให้บริษัทเข้ามาเป็นผู้ร้องสอดในคดีของมูลนิธิเพื่อผู้บริโภค เมื่อวันที่ 
26 มีนาคม พ.ศ. 2567 บริษัทได้รับคำสั่งศาลให้ทำคำชี้แจงโต้แย้งคำขอคุ้มครองชั่วคราวก่อนมีคำพิพากษาของมูลนิธิ
เพื่อผู้บริโภค เมื่อวันที่ 10 เมษายน พ.ศ. 2567 บริษัทได้ยื่นคำชี้แจงคัดค้านคำขอคุ้มครองชั่วคราวก่อนมีคำพิพากษา บริษัทอยู่ระหว่างจัดทำคำให้การยื่นต่อศาลปกครองกลาง ปัจจุบันคดีอยู่ระหว่างการพิจารณาของศาลปกครองกลาง

เมื่อวันที่ 5 กุมภาพันธ์ พ.ศ. 2567 ศาลปกครองกลางมีคำสั่งอนุญาตให้บริษัทเข้ามาเป็นผู้ร้องสอดในคดีระหว่าง สมาคมโทรคมนาคมเพื่อสิทธิเสรีภาพของผู้ด้อยโอกาส ยื่นฟ้อง กสทช. ต่อศาลปกครองกลาง เพื่อขอให้เพิกถอนประกาศ กสทช. เรื่อง มาตรการกำกับดูแลการรวมธุรกิจในกิจการโทรคมนาคม และมติรับทราบการรวมธุรกิจ และยื่นคำขอคุ้มครองชั่วคราวก่อนมีคำพิพากษา ทั้งนี้เมื่อวันที่ 22 กุมภาพันธ์ พ.ศ. 2567 บริษัทได้ยื่นคำชี้แจงคัดค้านคำขอคุ้มครองชั่วคราวดังกล่าว บริษัทอยู่ระหว่างจัดทำคำให้การยื่นต่อศาลปกครองกลาง ปัจจุบันคดีอยู่ระหว่างการพิจารณาของศาลปกครองกลาง

เมื่อวันที่ 8 มีนาคม พ.ศ. 2567 ศาลปกครองกลางมีคำสั่งอนุญาตให้บริษัทเข้ามาเป็นผู้ร้องสอดในคดีระหว่างบุคคลธรรมดากับพวกรวม 5 คน ยื่นฟ้อง กสทช. ต่อศาลปกครองกลาง เพื่อขอให้เพิกถอนประกาศ เรื่อง มาตรการกำกับดูแลการรวมธุรกิจในกิจการโทรคมนาคม และมติรับทราบการรวมธุรกิจ และยื่นคำขอคุ้มครองชั่วคราวก่อนมีคำพิพากษา ทั้งนี้
เมื่อวันที่ 22 มีนาคม พ.ศ. 2567 บริษัทได้ยื่นคำชี้แจงคัดค้านคำขอคุ้มครองชั่วคราวดังกล่าว บริษัทอยู่ระหว่างจัดทำคำให้การยื่นต่อศาลปกครองกลาง ปัจจุบันคดีอยู่ระหว่างการพิจารณาของศาลปกครองกลาง

ผลที่สุดของคดีฟ้องร้องและข้อพิพาทดังกล่าวข้างต้นไม่สามารถคาดการณ์ได้ในขณะนี้ ดังนั้นบริษัทจึงไม่ได้บันทึกรายได้ และไม่ได้ตั้งสำรองสำหรับผลเสียหายที่อาจจะเกิดขึ้นจากผลของคดีและข้อพิพาทดังกล่าวไว้ในข้อมูลทางการเงิน

คดีฟ้องร้องและข้อพิพาทของบริษัทย่อย

คดีเกี่ยวกับค่าปรับทางปกครองกรณีไม่ดำเนินการตามประกาศ กทช. เรื่องหลักเกณฑ์บริการคงสิทธิเลขหมายโทรศัพท์เคลื่อนที่ หลังจากศาลปกครองกลางมีคำพิพากษาให้เพิกถอนคำสั่งกำหนดค่าปรับทางปกครองในส่วนที่เกินกว่า 20,000 บาทต่อวัน เมื่อวันที่ 20 กุมภาพันธ์ พ.ศ. 2567 บริษัทย่อยได้รับอุทธรณ์ของ กสทช. ขณะนี้บริษัทย่อยอยู่ระหว่าง จัดทำคำแก้อุทธรณ์ ปัจจุบันคดีอยู่ระหว่างการพิจารณาของศาลปกครองสูงสุด

คดีเกี่ยวกับการนำส่งรายได้จากการให้บริการตามมาตรการการคุ้มครองผู้ใช้บริการเป็นการชั่วคราว หลังจากบริษัทย่อยได้รับอุทธรณ์ของ กสทช. เมื่อวันที่ 11 เมษายน พ.ศ. 2567 บริษัทย่อยได้ยื่นคำแก้อุทธรณ์ต่อศาลปกครองสูงสุด ปัจจุบันคดี
อยู่ระหว่างการพิจารณาของศาลปกครองสูงสุด

ผลที่สุดของคดีฟ้องร้องและข้อพิพาทดังกล่าวข้างต้นไม่สามารถคาดการณ์ได้ในขณะนี้ ดังนั้นกลุ่มกิจการจึงไม่ได้บันทึกรายได้ และไม่ได้ตั้งสำรองสำหรับผลเสียหายที่อาจจะเกิดขึ้นจากผลของคดีและข้อพิพาทดังกล่าวไว้ในข้อมูลทางการเงิน

20.1	หลักประกัน

ภายใต้ข้อกำหนดของสัญญาต่างๆ ที่กลุ่มกิจการได้ทำไว้ กลุ่มกิจการนำสินทรัพย์ข้างต้นเป็นหลักประกันกับคู่สัญญา

20.2	หนี้สินที่อาจเกิดขึ้นในภายหน้า

ยอดคงเหลือของสัญญาค้ำประกันที่ธนาคารได้ออกในนามของกลุ่มกิจการมีดังนี้

บุคคลหรือกิจการที่เกี่ยวข้องกันกับบริษัทหมายถึงบุคคลหรือกิจการที่มีอำนาจควบคุมบริษัท ถูกควบคุมโดยบริษัทไม่ว่าจะเป็นผล 
โดยทางตรงหรือทางอ้อม หรืออยู่ภายใต้การควบคุมเดียวกันกับบริษัทรวมถึงบริษัทที่ทำหน้าที่ถือหุ้น บริษัทย่อย กิจการร่วมค้าและกิจการที่เป็นบริษัทย่อยในเครือเดียวกัน นอกจากนี้บุคคลหรือกิจการที่เกี่ยวข้องกันยังหมายรวมถึงบริษัทร่วมหรือบุคคลซึ่งถือหุ้นที่มีสิทธิออกเสียงไม่ว่าทางตรงหรือทางอ้อมและมีอิทธิพลอย่างเป็นสาระสำคัญกับบริษัท ผู้บริหารสำคัญ กรรมการหรือพนักงานของบริษัท ตลอดทั้งสมาชิกในครอบครัวที่ใกล้ชิดกับบุคคลดังกล่าว และกิจการที่เกี่ยวข้องกับบุคคลเหล่านั้น

ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันกับบริษัทแต่ละรายการ บริษัทคำนึงถึงเนื้อหาของความสัมพันธ์มากกว่ารูปแบบทางกฎหมาย

กลุ่มบริษัทเครือเจริญโภคภัณฑ์และกลุ่มบริษัท เทเลนอร์เป็นผู้ถือหุ้นร่วมรายใหญ่ของบริษัทและเป็นผู้ถือหุ้นที่มีอำนาจควบคุมร่วมกัน

รายการต่อไปนี้เป็นรายการกับบุคคลหรือกิจการที่เกี่ยวข้องกัน

21.1)	รายการกับบุคคลหรือกิจการที่เกี่ยวข้องกัน

รายการกับบุคคลหรือกิจการที่เกี่ยวข้องกันสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2567 มีดังนี้

21.2)	ยอดค้างชำระที่เกิดจากการขายและซื้อสินค้าและบริการ

ยอดคงเหลือ ณ วันสิ้นรอบระยะเวลารายงานที่เกี่ยวข้องกับรายการกับบุคคลหรือกิจการที่เกี่ยวข้องกัน มีดังนี้

21.3)	เงินให้กู้ยืมแก่กิจการที่เกี่ยวข้องกัน

การเปลี่ยนแปลงของเงินให้กู้ยืมแก่กิจการที่เกี่ยวข้องกันสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2567 มีดังนี้

เงินให้กู้ยืมแก่กิจการที่เกี่ยวข้องกัน เป็นไปตามข้อกำหนดและเงื่อนไขการกู้ยืมปกติ เงินให้กู้ยืมดังกล่าวมีอัตราดอกเบี้ยสำหรับข้อมูลทางการเงินรวมและข้อมูลทางการเงินเฉพาะกิจการระหว่างร้อยละ 1.03 ถึงร้อยละ 6.10 ต่อปี และระหว่างร้อยละ 1.47 ถึงร้อยละ 5.30 ต่อปีตามลำดับ

ดอกเบี้ยรับในข้อมูลทางการเงินรวมสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2567 เป็นจำนวน 0.03 ล้านบาท (สำหรับรอบระยะเวลาตั้งแต่วันที่ 1 มีนาคม พ.ศ. 2566 (วันจดทะเบียนควบบริษัท) ถึงวันที่ 31 มีนาคม พ.ศ. 2566 : 0.01 ล้านบาท) และข้อมูลทางการเงินเฉพาะกิจการสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2567 เป็นจำนวน 1,635.09 ล้านบาท (สำหรับรอบระยะเวลาตั้งแต่วันที่ 1 มีนาคม พ.ศ. 2566 (วันจดทะเบียนควบบริษัท) ถึงวันที่ 31 มีนาคม พ.ศ. 2566 : 327.69 ล้านบาท)

21.4)	เงินกู้ยืมจากกิจการที่เกี่ยวข้องกัน

การเปลี่ยนแปลงของเงินกู้ยืมจากกิจการที่เกี่ยวข้องกันสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2567 มีดังนี้

เงินกู้ยืมจากกิจการที่เกี่ยวข้องกัน เป็นไปตามข้อกำหนดและเงื่อนไขการกู้ยืมปกติ เงินกู้ยืมดังกล่าวมีอัตราดอกเบี้ยสำหรับข้อมูลทางการเงินเฉพาะกิจการร้อยละ 4.17 ถึงร้อยละ 4.21 ต่อปี

ดอกเบี้ยจ่ายในงบการเงินเฉพาะกิจการ สำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2567 เป็นจำนวน
3.42 ล้านบาท (สำหรับรอบระยะเวลาตั้งแต่วันที่ 1 มีนาคม พ.ศ. 2566 (วันจดทะเบียนควบบริษัท) ถึงวันที่ 31 มีนาคม 
พ.ศ. 2566 : 0.41 ล้านบาท)

ข้อมูลทางการเงินรวมและข้อมูลทางการเงินเฉพาะกิจการระหว่างกาลได้รับอนุมัติจากคณะกรรมการบริษัทเมื่อวันที่ 3 พฤษภาคม พ.ศ. 2567

| 1	ข้อมูลทั่วไป |



| 2	เกณฑ์การจัดทำข้อมูลทางการเงิน |



| 3	นโยบายการบัญชี |



| 4	มาตรฐานการรายงานทางการเงินฉบับใหม่และฉบับปรับปรุงมาถือปฏิบัติและการเปลี่ยนแปลงนโยบายการบัญชี |



| 5	มูลค่ายุติธรรม |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม |

|  | ข้อมูลระดับ 2 | ข้อมูลระดับ 2 | ข้อมูลระดับ 3 | ข้อมูลระดับ 3 |

|  | 31 มีนาคม พ.ศ. 2567 | 31 ธันวาคม พ.ศ. 2566 | 31 มีนาคม พ.ศ. 2567 | 31 ธันวาคม พ.ศ. 2566 |

|  | ล้านบาท | ล้านบาท | ล้านบาท | ล้านบาท |

| สินทรัพย์ |  |  |  |  |

| สินทรัพย์ทางการเงินที่วัดมูลค่าด้วยมูลค่ายุติธรรม    ผ่านกำไรหรือขาดทุน |  |  |  |  |

| หมุนเวียน |  |  |  |  |

| เงินลงทุนในกองทุนรวม | 0.11 | 0.11 | - | - |

| ลูกหนี้อนุพันธ์ทางการเงิน | 642.35 | 379.82 | - | - |

| ไม่หมุนเวียน |  |  |  |  |

| ลูกหนี้อนุพันธ์ทางการเงิน | 1,041.22 | 509.35 | - | - |

| เงินลงทุนในบริษัทอื่น - ตราสารทุน | - | - | 1,971.44 | 1,845.39 |

|  |  |  |  |  |

| สินทรัพย์ทางการเงินที่วัดมูลค่าด้วยมูลค่ายุติธรรม    ผ่านกำไรขาดทุนเบ็ดเสร็จอื่น |  |  |  |  |

| หมุนเวียน |  |  |  |  |

| ลูกหนี้อนุพันธ์ทางการเงิน | 302.42 | - | - | - |

| ไม่หมุนเวียน |  |  |  |  |

| ลูกหนี้อนุพันธ์ทางการเงิน | 1,266.70 | - | - | - |

| เงินลงทุนในบริษัทอื่น - ตราสารทุน | - | - | 261.08 | 261.07 |

|  |  |  |  |  |

| หนี้สิน |  |  |  |  |

| หนี้สินทางการเงินที่วัดมูลค่าด้วยมูลค่ายุติธรรม    ผ่านกำไรหรือขาดทุน |  |  |  |  |

| หมุนเวียน |  |  |  |  |

| เจ้าหนี้อนุพันธ์ทางการเงิน | 3.95 | 164.63 | - | - |

| ไม่หมุนเวียน |  |  |  |  |

| เจ้าหนี้อนุพันธ์ทางการเงิน | 20.23 | 50.65 | - | - |

|  |  |  |  |  |

| หนี้สินทางการเงินที่วัดมูลค่าด้วยมูลค่ายุติธรรม    ผ่านกำไรขาดทุนเบ็ดเสร็จอื่น |  |  |  |  |

| หมุนเวียน |  |  |  |  |

| เจ้าหนี้อนุพันธ์ทางการเงิน | - | 202.91 | - | - |

| ไม่หมุนเวียน |  |  |  |  |

| เจ้าหนี้อนุพันธ์ทางการเงิน | - | 1,114.65 | - | - |



|  | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | ข้อมูลระดับ 2 | ข้อมูลระดับ 2 | ข้อมูลระดับ 3 | ข้อมูลระดับ 3 |

|  | 31 มีนาคม พ.ศ. 2567 | 31 ธันวาคม พ.ศ. 2566 | 31 มีนาคม พ.ศ. 2567 | 31 ธันวาคม พ.ศ. 2566 |

|  | ล้านบาท | ล้านบาท | ล้านบาท | ล้านบาท |

| สินทรัพย์ |  |  |  |  |

| สินทรัพย์ทางการเงินที่วัดมูลค่าด้วยมูลค่ายุติธรรม    ผ่านกำไรหรือขาดทุน |  |  |  |  |

| ไม่หมุนเวียน เงินลงทุนในบริษัทอื่น - ตราสารทุน | - | - | 1.60 | 1.60 |

|  |  |  |  |  |

| สินทรัพย์ทางการเงินที่วัดมูลค่าด้วยมูลค่ายุติธรรม    ผ่านกำไรขาดทุนเบ็ดเสร็จอื่น |  |  |  |  |

| หมุนเวียน |  |  |  |  |

| ลูกหนี้อนุพันธ์ทางการเงิน | 302.42 | - | - | - |

| ไม่หมุนเวียน |  |  |  |  |

| ลูกหนี้อนุพันธ์ทางการเงิน | 1,266.70 | - | - | - |

| เงินลงทุนในบริษัทอื่น - ตราสารทุน | - | - | 1.20 | 1.20 |

|  |  |  |  |  |

| หนี้สิน |  |  |  |  |

| สินทรัพย์ทางการเงินที่วัดมูลค่าด้วยมูลค่ายุติธรรม    ผ่านกำไรหรือขาดทุน |  |  |  |  |

| หมุนเวียน เจ้าหนี้อนุพันธ์ทางการเงิน | 1.72 | 3.92 | - | - |

|  |  |  |  |  |

| หนี้สินทางการเงินที่วัดมูลค่าด้วยมูลค่ายุติธรรม    ผ่านกำไรขาดทุนเบ็ดเสร็จอื่น |  |  |  |  |

| หมุนเวียน |  |  |  |  |

| เจ้าหนี้อนุพันธ์ทางการเงิน | - | 202.91 | - | - |

| ไม่หมุนเวียน |  |  |  |  |

| เจ้าหนี้อนุพันธ์ทางการเงิน | - | 1,114.65 | - | - |



|  | เงินลงทุนในตราสารทุนที่ไม่ได้จด ทะเบียนในตลาดหลักทรัพย์ | เงินลงทุนในตราสารทุนที่ไม่ได้จด ทะเบียนในตลาดหลักทรัพย์ |

|  | ข้อมูลทางการเงินรวม | ข้อมูลทางการเงิน เฉพาะกิจการ |

|  | ล้านบาท | ล้านบาท |

|  |  |  |

| ยอดต้นรอบระยะเวลา วันที่ 1 มกราคม พ.ศ. 2567 | 2,106.46 | 2.80 |

| เพิ่มขึ้น | 5.66 | - |

| กำไรที่รับรู้ในกำไรขาดทุน | 120.38 | - |

| กำไรที่รับรู้ในกำไรขาดทุนเบ็ดเสร็จอื่น | 0.02 | - |

| ยอดสิ้นรอบระยะเวลา วันที่ 31 มีนาคม พ.ศ. 2567 | 2,232.52 | 2.80 |



|  | มูลค่ายุติธรรม | มูลค่ายุติธรรม |  | ช่วงของข้อมูล | ช่วงของข้อมูล |

|  | 31 มีนาคม พ.ศ. 2567 | 31 ธันวาคม  พ.ศ. 2566 | ข้อมูลที่ ไม่สามารถ | 31 มีนาคม พ.ศ. 2567 | 31 ธันวาคม พ.ศ.  2566 |

|  | ล้านบาท | ล้านบาท | สังเกตได้ | 31 มีนาคม พ.ศ. 2567 | 31 ธันวาคม พ.ศ.  2566 |

|  |  |  |  |  |  |

| เงินลงทุนในตราสารทุนที่ไม่อยู่    ในความต้องการของตลาด | 2,232.52 | 2,106.46 | มูลค่าสุทธิของ    กิจการต่อรายได้ | 1.3x - 12.0x | 1.3x - 12.0x |

| เงินลงทุนในตราสารทุนที่ไม่อยู่    ในความต้องการของตลาด |  |  | ปัจจัยการเติบโตของ    รายได้ | ร้อยละ 5.00 - ร้อยละ 15.36 | ร้อยละ 5.00 - ร้อยละ 15.36 |

|  |  |  | อัตราคิดลด | ร้อยละ 9.76 - ร้อยละ 9.77 | ร้อยละ 9.76 - ร้อยละ 9.77 |



|  |  |  | การเปลี่ยนแปลงในมูลค่ายุติธรรม | การเปลี่ยนแปลงในมูลค่ายุติธรรม | การเปลี่ยนแปลงในมูลค่ายุติธรรม | การเปลี่ยนแปลงในมูลค่ายุติธรรม |

|  | ข้อมูลที่ ไม่สามารถ สังเกตได้ | การ เคลื่อนไหว | การเพิ่มขึ้นของสมมุติฐาน | การลดลงของสมมุติฐาน | การเพิ่มขึ้นของสมมุติฐาน | การลดลงของสมมุติฐาน |

|  | ข้อมูลที่ ไม่สามารถ สังเกตได้ | การ เคลื่อนไหว | ร้อยละ | ร้อยละ | ร้อยละ | ร้อยละ |

|  | ข้อมูลที่ ไม่สามารถ สังเกตได้ | การ เคลื่อนไหว | 31 มีนาคม  พ.ศ. 2567 | 31 มีนาคม  พ.ศ. 2567 | 31 ธันวาคม  พ.ศ. 2566 | 31 ธันวาคม  พ.ศ. 2566 |

|  |  |  |  |  |  |  |

| เงินลงทุนในตราสารทุนที่ไม่อยู่ในความต้องการของตลาด | มูลค่าสุทธิของ    กิจการต่อ    รายได้ | 0.5 เท่า | เพิ่มขึ้น 2.13 | ลดลง 2.13 | เพิ่มขึ้น 2.31 | ลดลง 2.31 |

|  | ปัจจัยการ     เติบโต    ของรายได้ | ร้อยละ 0.50 | เพิ่มขึ้น 37.07 | ลดลง 36.14 | เพิ่มขึ้น 37.07 | ลดลง 36.14 |

|  | อัตราคิดลด | ร้อยละ 0.50 | ลดลง 6.09 | เพิ่มขึ้น 7.65 | ลดลง 6.09 | เพิ่มขึ้น 7.65 |



| 6	ข้อมูลตามส่วนงานและรายได้ |



|  |  | สำหรับรอบระยะเวลา |

|  |  | ตั้งแต่วันที่ 1 มีนาคม |

|  | สำหรับรอบระยะเวลา | พ.ศ. 2566 (วันจด |

|  | สามเดือนสิ้นสุด | ทะเบียนควบบริษัท) |

|  | วันที่ 31 มีนาคม | ถึง วันที่ 31 มีนาคม |

|  | พ.ศ. 2567 | พ.ศ. 2566 |

|  | ล้านบาท | ล้านบาท |

| รายได้จากภายนอก |  |  |

| โทรศัพท์เคลื่อนที่ | 42,665.94 | 14,908.60 |

| โทรทัศน์แบบบอกรับสมาชิก | 1,824.96 | 662.68 |

| บรอดแบนด์อินเทอร์เน็ตและอื่น ๆ | 6,855.85 | 2,110.01 |

| รวม | 51,346.75 | 17,681.29 |

|  |  |  |

| กำไร(ขาดทุน)ก่อนภาษีเงินได้ของส่วนงาน |  |  |

| โทรศัพท์เคลื่อนที่ | (380.47) | 923.45 |

| โทรทัศน์แบบบอกรับสมาชิก | (77.77) | 150.87 |

| บรอดแบนด์อินเทอร์เน็ตและอื่นๆ | (285.28) | (124.93) |

| รวม | (743.52) | 949.39 |

| รายการระหว่างกัน | 46.83 | 32.25 |

| รวม | (696.69) | 981.64 |



|  | 31 มีนาคม | 31 ธันวาคม |

|  | พ.ศ. 2567 | พ.ศ. 2566 |

|  | ล้านบาท | ล้านบาท |

| สินทรัพย์ของส่วนงาน |  |  |

| โทรศัพท์เคลื่อนที่ | 586,314.81 | 604,694.27 |

| โทรทัศน์แบบบอกรับสมาชิก | 14,233.95 | 14,491.29 |

| บรอดแบนด์อินเทอร์เน็ตและอื่น ๆ | 123,485.64 | 125,536.29 |

| รวม | 724,034.40 | 744,721.85 |

|  |  |  |

| หนี้สินของส่วนงาน |  |  |

| โทรศัพท์เคลื่อนที่ | 563,362.13 | 581,241.95 |

| โทรทัศน์แบบบอกรับสมาชิก | 5,378.23 | 5,585.43 |

| บรอดแบนด์อินเทอร์เน็ตและอื่น ๆ | 69,835.35 | 71,754.06 |

| รวม | 638,575.71 | 658,581.44 |



| 7	ต้นทุนทางการเงิน |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  |  | สำหรับรอบระยะเวลา |  | สำหรับรอบระยะเวลา |

|  |  | ตั้งแต่วันที่ 1 มีนาคม |  | ตั้งแต่วันที่ 1 มีนาคม |

|  | สำหรับรอบระยะเวลา | พ.ศ. 2566 (วันจด | สำหรับรอบระยะเวลา | พ.ศ. 2566 (วันจด |

|  | สามเดือนสิ้นสุด | ทะเบียนควบบริษัท) | สามเดือนสิ้นสุด | ทะเบียนควบบริษัท) |

|  | วันที่ 31 มีนาคม | ถึง วันที่ 31 มีนาคม | วันที่ 31 มีนาคม | ถึง วันที่ 31 มีนาคม |

|  | พ.ศ. 2567 | พ.ศ. 2566 | พ.ศ. 2567 | พ.ศ. 2566 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| ดอกเบี้ยจ่าย |  |  |  |  |

| - เงินกู้ยืม | 3,848.31 | 1,279.24 | 2,618.47 | 613.77 |

| - หนี้สินตามสัญญาเช่า | 1,303.84 | 493.20 | 3.60 | 3.42 |

| (กำไร)ขาดทุนจากอัตราแลก    เปลี่ยนเงินตราต่างประเทศ | (36.24) | 172.52 | - | - |

| ต้นทุนทางการเงินที่เกี่ยวข้อง    กับใบอนุญาต | 576.71 | 226.79 | - | - |

| ต้นทุนทางการเงินอื่น | 223.43 | 81.66 | 118.78 | 27.48 |

| รวม | 5,916.05 | 2,253.41 | 2,740.85 | 644.67 |



| 8	ลูกหนี้การค้าและลูกหนี้หมุนเวียนอื่น |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2567 | พ.ศ. 2566 | พ.ศ. 2567 | พ.ศ. 2566 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| ลูกหนี้การค้า | 21,374.46 | 21,352.79 | 308.85 | 311.08 |

| ลูกหนี้และรายได้ค้างรับ - กิจการที่    เกี่ยวข้องกัน  (หมายเหตุข้อ 21) | 15,029.44 | 18,861.64 | 15,344.66 | 14,694.09 |

| ลูกหนี้การค้า | 36,403.90 | 40,214.43 | 15,653.51 | 15,005.17 |

| รายได้ค้างรับ | 13,830.30 | 13,666.51 | 1,108.59 | 1,108.90 |

| รวมลูกหนี้การค้า | 50,234.20 | 53,880.94 | 16,762.10 | 16,114.07 |

| หัก  ขาดทุนด้านเครดิตที่คาดว่าจะเกิดขึ้น | (6,308.12) | (6,553.30) | (687.82) | (688.73) |

| ลูกหนี้การค้า - สุทธิ | 43,926.08 | 47,327.64 | 16,074.28 | 15,425.34 |

| ค่าใช้จ่ายจ่ายล่วงหน้า | 1,865.46 | 1,909.79 | 87.09 | 85.81 |

| ลูกหนี้หมุนเวียนอื่น | 2,102.41 | 2,548.33 | 12.96 | 11.90 |

| ดอกเบี้ยค้างรับ | 72.80 | 7.89 | 954.35 | 772.74 |

| ลูกหนี้การค้าและลูกหนี้หมุนเวียนอื่น | 47,966.75 | 51,793.65 | 17,128.68 | 16,295.79 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2567 | พ.ศ. 2566 | พ.ศ. 2567 | พ.ศ. 2566 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| ลูกหนี้การค้า |  |  |  |  |

| ยอดที่ยังไม่ครบกำหนดชำระ | 11,264.58 | 11,372.94 | 26.98 | 26.52 |

| ค้างชำระน้อยกว่า 3 เดือน | 3,804.82 | 3,617.39 | - | 0.61 |

| ค้างชำระ 3 - 6 เดือน | 1,557.04 | 1,391.74 | - | 0.45 |

| ค้างชำระ 6 - 12 เดือน | 1,913.35 | 1,991.76 | - | 0.04 |

| ค้างชำระมากกว่า 12 เดือน | 2,834.67 | 2,978.96 | 281.87 | 283.46 |

| ลูกหนี้การค้า | 21,374.46 | 21,352.79 | 308.85 | 311.08 |

|  |  |  |  |  |

| ลูกหนี้และรายได้ค้างรับ - กิจการที่เกี่ยวข้องกัน |  |  |  |  |

| ยอดที่ยังไม่ครบกำหนดชำระ | 8,740.68 | 10,487.95 | 7,541.28 | 4,964.83 |

| ค้างชำระน้อยกว่า 3 เดือน | 4,092.17 | 3,084.17 | 3,253.75 | 4,079.32 |

| ค้างชำระ 3 - 6 เดือน | 2,073.22 | 1,786.66 | 2,707.42 | 5,634.52 |

| ค้างชำระ 6 - 12 เดือน | 59.89 | 3,492.43 | 1,832.79 | 6.37 |

| ค้างชำระมากกว่า 12 เดือน | 63.48 | 10.43 | 9.42 | 9.05 |

| ลูกหนี้และรายได้ค้างรับ - กิจการที่เกี่ยวข้องกัน     (หมายเหตุข้อ 21) | 15,029.44 | 18,861.64 | 15,344.66 | 14,694.09 |

|  | 36,403.90 | 40,214.43 | 15,653.51 | 15,005.17 |

| รายได้ค้างรับ | 13,830.30 | 13,666.51 | 1,108.59 | 1,108.90 |

| รวมลูกหนี้การค้า | 50,234.20 | 53,880.94 | 16,762.10 | 16,114.07 |

| หัก  ผลขาดทุนด้านเครดิตที่คาดว่าจะเกิดขึ้น | (6,308.12) | (6,553.30) | (687.82) | (688.73) |

| ลูกหนี้การค้า - สุทธิ | 43,926.08 | 47,327.64 | 16,074.28 | 15,425.34 |



| 9	เงินลงทุนในบริษัทย่อย บริษัทร่วม และส่วนได้เสียในการร่วมค้า |



|  | ข้อมูลทางการเงินรวม | ข้อมูลทางการเงิน เฉพาะกิจการ |

|  | ตามวิธีส่วนได้เสีย | ตามวิธีราคาทุน |

|  | ล้านบาท | ล้านบาท |

|  |  |  |

| มูลค่าตามบัญชีสุทธิวันต้นรอบระยะเวลา | 21,711.01 | 27,055.41 |

| ส่วนแบ่งกำไร | 699.73 | - |

| เงินปันผลรับ (หมายเหตุข้อ 21) | (508.66) | - |

| มูลค่าตามบัญชีสุทธิวันสิ้นรอบระยะเวลา | 21,902.08 | 27,055.41 |



|  | ข้อมูลทางการเงินรวม | ข้อมูลทางการเงินรวม |

|  |  | สำหรับรอบระยะเวลา |

|  |  | ตั้งแต่วันที่ 1 มีนาคม |

|  | สำหรับรอบระยะเวลา | พ.ศ. 2566 (วันจด |

|  | สามเดือนสิ้นสุด | ทะเบียนควบบริษัท) |

|  | วันที่ 31 มีนาคม | ถึง วันที่ 31 มีนาคม |

|  | พ.ศ. 2567 | พ.ศ. 2566 |

|  | ล้านบาท | ล้านบาท |

|  |  |  |

| ส่วนแบ่งกำไร |  |  |

| - บริษัทร่วม | 693.86 | 247.28 |

| - การร่วมค้า | 5.87 | (2.87) |

|  | 699.73 | 244.41 |

| รายการระหว่างกัน | (9.43) | (3.03) |

|  | 690.30 | 241.38 |



| 10	ที่ดิน อาคาร และอุปกรณ์ |



|  |  | ข้อมูลทางการเงิน |

|  | ข้อมูลทางการเงินรวม | เฉพาะกิจการ |

|  | ล้านบาท | ล้านบาท |

|  |  |  |

| มูลค่าตามบัญชีสุทธิวันต้นรอบระยะเวลา | 222,628.35 | 3,029.72 |

| ซื้อเพิ่ม | 2,690.38 | 14.55 |

| จำหน่ายสินทรัพย์ | (1.86) | (0.83) |

| รายการปรับปรุง/จัดประเภทรายการใหม่ | (8.31) | (1.69) |

| ค่าเสื่อมราคา | (7,354.58) | (107.46) |

| การเลิกใช้สินทรัพย์/การด้อยค่า | (1,563.21) | (0.79) |

| มูลค่าตามบัญชีสุทธิวันสิ้นรอบระยะเวลา | 216,390.77 | 2,933.50 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2567 | พ.ศ. 2566 | พ.ศ. 2567 | พ.ศ. 2566 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| ภาระผูกพันรายจ่ายฝ่ายทุน | 13,045.49 | 6,044.73 | 136.02 | 62.02 |



| 11	สินทรัพย์สิทธิการใช้ |



|  |  | ข้อมูลทางการเงิน |

|  | ข้อมูลทางการเงินรวม | เฉพาะกิจการ |

|  | ล้านบาท | ล้านบาท |

|  |  |  |

| มูลค่าตามบัญชีสุทธิวันต้นรอบระยะเวลา | 99,577.72 | 637.44 |

| เพิ่มขึ้น | 2,056.20 | 250.10 |

| การยกเลิกสัญญา | (963.92) | (146.85) |

| รายการปรับปรุง/จัดประเภทรายการใหม่ | (233.13) | (2.60) |

| ค่าตัดจำหน่าย | (4,198.71) | (130.11) |

| มูลค่าตามบัญชีสุทธิวันสิ้นรอบระยะเวลา | 96,238.16 | 607.98 |



| 12	สินทรัพย์ไม่มีตัวตน |



|  |  | ข้อมูลทางการเงิน |

|  | ข้อมูลทางการเงินรวม | เฉพาะกิจการ |

|  | ล้านบาท | ล้านบาท |

|  |  |  |

| มูลค่าตามบัญชีสุทธิวันต้นรอบระยะเวลา | 142,849.51 | 398.16 |

| ซื้อเพิ่ม | 805.47 | 30.83 |

| จำหน่าย | (9.43) | (5.94) |

| รายการปรับปรุง/จัดประเภทรายการใหม่ | (84.69) | (4.00) |

| ค่าตัดจำหน่าย | (5,295.69) | (40.11) |

| มูลค่าตามบัญชีสุทธิวันสิ้นรอบระยะเวลา | 138,265.17 | 378.94 |



| 13	เจ้าหนี้การค้าและเจ้าหนี้หมุนเวียนอื่น |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2567 | พ.ศ. 2566 | พ.ศ. 2567 | พ.ศ. 2566 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| เจ้าหนี้การค้า | 46,574.23 | 51,008.64 | 1,616.26 | 2,975.61 |

| เจ้าหนี้หมุนเวียนอื่น | 2,149.17 | 2,213.17 | 18.00 | 21.15 |

| รายได้รับล่วงหน้า | 7,105.38 | 7,236.60 | 205.07 | 251.55 |

| ค่าใช้จ่ายค้างจ่าย | 41,162.00 | 40,928.37 | 8,769.98 | 8,888.12 |

| เจ้าหนี้การค้าและเจ้าหนี้หมุนเวียนอื่น | 96,990.78 | 101,386.78 | 10,609.31 | 12,136.43 |



| 14	เงินกู้ยืม |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2567 | พ.ศ. 2566 | พ.ศ. 2567 | พ.ศ. 2566 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| ประเภทหมุนเวียน |  |  |  |  |

| - หุ้นกู้ | 69,998.20 | 65,131.73 | 53,014.96 | 32,866.68 |

| รวมเงินกู้ยืมประเภทหมุนเวียน | 69,998.20 | 65,131.73 | 53,014.96 | 32,866.68 |

|  |  |  |  |  |

| ประเภทไม่หมุนเวียน |  |  |  |  |

| - เงินกู้ยืมจากธนาคาร | 59,502.54 | 50,172.15 | 59,501.56 | 50.171.03 |

| - หุ้นกู้ | 223,543.06 | 235,328.86 | 137,872.82 | 145,959.93 |

| รวมเงินกู้ยืมประเภทไม่หมุนเวียน | 283,045.60 | 285,501.01 | 197,374.38 | 196,130.96 |

|  |  |  |  |  |

| รวมเงินกู้ยืม | 353,043.80 | 350,632.74 | 250,389.34 | 228,997.64 |



|  |  | ข้อมูลทางการเงิน |

|  | ข้อมูลทางการเงินรวม | เฉพาะกิจการ |

|  | ล้านบาท | ล้านบาท |

|  |  |  |

| มูลค่าตามบัญชีสุทธิวันต้นรอบระยะเวลา | 350,632.74 | 228,997.64 |

| เงินกู้ยืมเพิ่ม | 18,991.59 | 18,991.59 |

| ชำระคืนเงินกู้ยืม |  |  |

| - รายการที่เป็นเงินสด | (19,037.87) | - |

| ดอกเบี้ยระหว่างรอบระยะเวลา | 24.94 | 2.02 |

| การตัดจำหน่ายต้นทุนการกู้ยืม | 120.86 | 95.58 |

| กำไรจากตราสารอนุพันธ์ | 2,311.50 | 2,302.51 |

| การแปลงค่าเงินตราต่างประเทศ | 0.04 | - |

| มูลค่าตามบัญชีสุทธิวันสิ้นรอบระยะเวลา | 353,043.80 | 250,389.34 |



| 15	หนี้สินตามสัญญาเช่า |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2567 | พ.ศ. 2566 | พ.ศ. 2567 | พ.ศ. 2566 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| ประเภทหมุนเวียน | 17,965.23 | 18,620.10 | 199.33 | 222.82 |

| ประเภทไม่หมุนเวียน | 90,464.77 | 93,680.62 | 194.60 | 219.58 |

| รวม | 108,430.00 | 112,300.72 | 393.93 | 442.40 |



|  |  | ข้อมูลทางการเงิน |

|  | ข้อมูลทางการเงินรวม | เฉพาะกิจการ |

|  | ล้านบาท | ล้านบาท |

|  |  |  |

| มูลค่าตามบัญชีสุทธิวันต้นรอบระยะเวลา | 112,300.72 | 442.40 |

| เพิ่มขึ้น | 1,968.75 | 225.34 |

| ดอกเบี้ย (หมายเหตุข้อ 7) | 1,303.84 | 3.60 |

| จ่ายคืนหนี้สินตามสัญญาเช่า | (5,738.03) | (113.50) |

| ตัดจำหน่ายเนื่องจากการยกเลิกสัญญา | (1,173.65) | (135.21) |

| รายการปรับปรุง | (344.10) | (28.70) |

| การแปลงค่าเงินตราต่างประเทศ | 112.47 | - |

| มูลค่าตามบัญชีสุทธิวันสิ้นรอบระยะเวลา | 108,430.00 | 393.93 |



| 16	หนี้สินภายใต้สัญญาและใบอนุญาตให้ดำเนินการ |



|  | ข้อมูลทางการเงินรวม | ข้อมูลทางการเงินรวม |

|  | 31 มีนาคม | 31 ธันวาคม |

|  | พ.ศ. 2567 | พ.ศ. 2566 |

|  | ล้านบาท | ล้านบาท |

|  |  |  |

| หมุนเวียน (รวมอยู่ใน “ค่าใช้จ่ายค้างจ่าย”) (หมายเหตุข้อ 13) | 16,742.65 | 15,021.59 |

| ไม่หมุนเวียน | 38,288.23 | 50,669.78 |

| รวม | 55,030.88 | 65,691.37 |



|  | ข้อมูลทางการเงินรวม |

|  | ล้านบาท |

|  |  |

| มูลค่าตามบัญชีสุทธิวันต้นรอบระยะเวลา | 65,691.37 |

| จ่ายชำระ | (11,237.20) |

| ต้นทุนทางการเงิน (หมายเหตุข้อ 7) | 576.71 |

| มูลค่าตามบัญชีสุทธิวันสิ้นรอบระยะเวลา | 55,030.88 |



| 17	รายได้อื่น |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  |  | สำหรับรอบระยะเวลา |  | สำหรับรอบระยะเวลา |

|  | สำหรับรอบ | ตั้งแต่วันที่ 1 มีนาคม | สำหรับรอบ | ตั้งแต่วันที่ 1 มีนาคม |

|  | ระยะเวลา | พ.ศ. 2566 (วันจด | ระยะเวลา | พ.ศ. 2566 (วันจด |

|  | สามเดือนสิ้นสุด | ทะเบียนควบบริษัท) | สามเดือนสิ้นสุด | ทะเบียนควบบริษัท) |

|  | วันที่ 31 มีนาคม | ถึง วันที่ 31 มีนาคม | วันที่ 31 มีนาคม | ถึง วันที่ 31 มีนาคม |

|  | พ.ศ. 2567 | พ.ศ. 2566 | พ.ศ. 2567 | พ.ศ. 2566 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| ดอกเบี้ยรับ | 140.44 | - | - | - |

| ดอกเบี้ยรับ - คดีความ | - | 361.03 | - | 361.03 |

| ดอกเบี้ยรับ - เงินให้กู้ยืมแก่บริษัทย่อย | - | - | 1,635.63 | 319.57 |

| ค่าชดเชยความเสียหายจากบริษัท    ประกันภัย | - | 350.00 | - | - |

| กำไรจากอัตราแลกเปลี่ยน | - | 716.14 | - | 5.86 |

| เงินปันผลรับ | - | - | 494.81 | 554.04 |

| อื่น ๆ | 398.41 | 85.65 | 50.05 | 27.53 |

| รวมรายได้อื่น | 538.85 | 1,512.82 | 2,180.49 | 1,268.03 |



| 18	ค่าใช้จ่ายภาษีเงินได้ |



| 19	สัญญา คดีฟ้องร้องและข้อพิพาทยื่นต่ออนุญาโตตุลาการ |



| 20	ภาระผูกพันและหนี้สินที่อาจเกิดขึ้น |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2567 | พ.ศ. 2566 | พ.ศ. 2567 | พ.ศ. 2566 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| เงินฝากประจำและออมทรัพย์ | 26.95 | 29.22 | 12.81 | 13.56 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2567 | พ.ศ. 2566 | พ.ศ. 2567 | พ.ศ. 2566 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| สัญญาค้ำประกัน | 68,463.46 | 80,410.77 | 124.50 | 124.46 |



| 21	รายการกับบุคคลหรือกิจการที่เกี่ยวข้องกัน |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  |  | สำหรับรอบระยะเวลา |  | สำหรับรอบระยะเวลา |

|  |  | ตั้งแต่วันที่ 1 มีนาคม |  | ตั้งแต่วันที่ 1 มีนาคม |

|  | สำหรับรอบระยะเวลา | พ.ศ. 2566 (วันจด | สำหรับรอบระยะเวลา | พ.ศ. 2566 (วันจด |

|  | สามเดือนสิ้นสุด | ทะเบียนควบบริษัท) | สามเดือนสิ้นสุด | ทะเบียนควบบริษัท) |

|  | วันที่ 31 มีนาคม | ถึง วันที่ 31 มีนาคม | วันที่ 31 มีนาคม | ถึง วันที่ 31 มีนาคม |

|  | พ.ศ. 2567 | พ.ศ. 2566 | พ.ศ. 2567 | พ.ศ. 2566 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| รายได้จากการขายสินค้า    และบริการ |  |  |  |  |

| บริษัทย่อย | - | - | 2,947.85 | 1,023.22 |

| การร่วมค้า | 6.11 | 2.26 | 0.59 | 0.20 |

| บริษัทร่วม | 305.33 | 605.12 | - | - |

| กิจการที่เกี่ยวข้องกัน |  |  |  |  |

| กลุ่มบริษัท       เครือเจริญโภคภัณฑ์ | 3,738.64 | 1,411.67 | 1.24 | 0.22 |

| กลุ่มบริษัท เทเลนอร์ | 22.72 | 7.56 | - | - |

| กลุ่มบริษัท China Mobile | - | 41.68 | - | - |

|  | 4,072.80 | 2,068.29 | 2,949.68 | 1,023.64 |

|  |  |  |  |  |

| การซื้อสินค้าและบริการ |  |  |  |  |

| บริษัทย่อย | - | - | 170.23 | 79.64 |

| การร่วมค้า | 218.48 | 106.37 | - | 0.26 |

| บริษัทร่วม | 2,797.80 | 929.77 | 5.86 | 1.71 |

| กิจการที่เกี่ยวข้องกัน |  |  |  |  |

| กลุ่มบริษัท       เครือเจริญโภคภัณฑ์ | 2,397.58 | 931.35 | 56.29 | 55.23 |

| กลุ่มบริษัท เทเลนอร์ | 162.40 | 116.05 | 55.47 | 65.57 |

| กลุ่มบริษัท China Mobile | - | 12.78 | - | - |

|  | 5,576.26 | 2,096.32 | 287.85 | 202.41 |

|  |  |  |  |  |

| เงินปันผลรับ |  |  |  |  |

| การร่วมค้า | 13.85 | - | - | - |

| บริษัทร่วม | 494.81 | 554.04 | 494.81 | 554.04 |

|  | 508.66 | 554.04 | 494.81 | 554.04 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2567 | พ.ศ. 2566 | พ.ศ. 2567 | พ.ศ. 2566 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| ลูกหนี้และรายได้ค้างรับจากกิจการ    ที่เกี่ยวข้องกัน (รวมอยู่ใน |  |  |  |  |

| “ลูกหนี้การค้า” (หมายเหตุข้อ 8)): |  |  |  |  |

| บริษัทย่อย | - | - | 15,259.00 | 14,586.19 |

| การร่วมค้า | 43.09 | 40.55 | 0.21 | 0.42 |

| บริษัทร่วม | 265.78 | 430.27 | 81.69 | 102.26 |

| กิจการที่เกี่ยวข้องกัน |  |  |  |  |

| กลุ่มบริษัทเครือเจริญโภคภัณฑ์ | 14,703.80 | 18,363.05 | 2.97 | 2.26 |

| กลุ่มบริษัท เทเลนอร์ | 16.77 | 27.77 | 0.79 | 2.96 |

|  | 15,029.44 | 18,861.64 | 15,344.66 | 14,694.09 |

|  |  |  |  |  |

| เจ้าหนี้บริษัทที่เกี่ยวข้องกัน |  |  |  |  |

| (รวมอยู่ใน “เจ้าหนี้การค้า”): |  |  |  |  |

| บริษัทย่อย | - | - | 1,166.25 | 2,266.19 |

| การร่วมค้า | 115.62 | 173.40 | - | - |

| บริษัทร่วม | 323.41 | 328.42 | 5.66 | 8.17 |

| กิจการที่เกี่ยวข้องกัน |  |  |  |  |

| กลุ่มบริษัทเครือเจริญโภคภัณฑ์ | 7,913.21 | 8,030.22 | 142.02 | 143.56 |

| กลุ่มบริษัท เทเลนอร์ | 234.97 | 403.57 | 86.57 | 51.72 |

|  | 8,587.21 | 8,935.61 | 1,400.50 | 2,469.64 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2567 | พ.ศ. 2566 | พ.ศ. 2567 | พ.ศ. 2566 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| เงินให้กู้ยืมระยะสั้นแก่กิจการที่เกี่ยวข้องกัน |  |  |  |  |

| บริษัทย่อย | - | - | 2,650.72 | 5,000.00 |

| บริษัทร่วม | 2.00 | 2.00 | - | - |

| รวมเงินให้กู้ยืมระยะสั้นแก่กิจการที่เกี่ยวข้องกัน | 2.00 | 2.00 | 2,650.72 | 5,000.00 |

|  |  |  |  |  |

| เงินให้กู้ยืมระยะยาวแก่กิจการที่เกี่ยวข้องกัน |  |  |  |  |

| บริษัทย่อย | - | - | 173,875.80 | 162,175.80 |

| รวมเงินให้กู้ยืมระยะยาวแก่กิจการที่เกี่ยวข้องกัน | - | - | 173,875.80 | 162,175.80 |

|  |  |  |  |  |

| รวม | 2.00 | 2.00 | 176,526.52 | 167,175.80 |



|  |  | ข้อมูลทางการเงิน |

|  | ข้อมูลทางการเงินรวม | เฉพาะกิจการ |

|  | ล้านบาท | ล้านบาท |

|  |  |  |

| มูลค่าตามบัญชีต้นรอบระยะเวลา | 2.00 | 167,175.80 |

| เงินให้กู้ยืมเพิ่ม | - | 19,237.86 |

| รับชำระคืน | - | (9,887.14) |

| มูลค่าตามบัญชีสิ้นรอบระยะเวลา | 2.00 | 176,526.52 |



|  | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม |

|  | พ.ศ. 2567 | พ.ศ. 2566 |

|  | ล้านบาท | ล้านบาท |

|  |  |  |

| เงินกู้ยืมระยะสั้นจากกิจการที่เกี่ยวข้องกัน |  |  |

| บริษัทย่อย | 126.38 | 735.51 |

| รวม | 126.38 | 735.51 |



|  | ข้อมูลทางการเงิน |

|  | เฉพาะกิจการ |

|  | ล้านบาท |

|  |  |

| มูลค่าตามบัญชีต้นรอบระยะเวลา | 735.51 |

| กู้ยืมเพิ่ม | 1,174.67 |

| จ่ายชำระคืน | (1,783.80) |

| มูลค่าตามบัญชีสิ้นรอบระยะเวลา | 126.38 |



| 22	การอนุมัติข้อมูลทางการเงิน |